internet vaartha 105 Views
హైదరాబాద్‌ : ఎక్సైడ్‌లైఫ్‌ కొత్తగా మహేంద్రసింగ్‌ ధోనిని ప్రచారకర్తగా నియమించుకుంది. కంపెనీ మార్కెటింగ్‌ డైరెక్టర్‌ మోహత్‌ గోయల్‌ మాట్లాడుతూ నైపుణ్యం అంకితభావం నిలకడల విశిష్ట సమ్మేళనంగా ధోనీ జీవితబీమాకు సంబంధించి అన్ని వ్యక్తిత్వ వికాస లక్షణాలకు ప్రాతినిధ్యం వహిస్తారని అన్నారు. ఒక జీవిత బీమా సంస్థగా దీర్ఘకాలిక అనుబంధాలు విశ్వాసాన్ని నిర్మిస్తాయని విశ్వసిస్తున్నట్లు తెలిపారు. ఈ విశ్వాసానికి ప్రతీక ధోని. భౌగోళిక సరిహద్దులు, లింగ వయోబేధాలులేకుండా ధోని అందరినీ అలరి స్తాడన్నారు. ఎక్సైడ్‌లైఫ్‌ బీమా మార్కెటింగ్‌ ప్రచారం కూడా దీర్ఘకాలం తోడు, నమ్మకానికి మారుపేరు అన్న ట్యాగ్‌లైన్‌తో వస్తోందన్నారు. 2002లో కార్యకలాపాలుప్రారంభించిన ఎక్సైడ్‌లైఫ్‌ దేశవ్యాప్తంగా 15 లక్షల కస్టమర్లకు సేవలందిస్తోందన్నారు. 9500 కోట్లకుపైబడి నిర్వహణ ఆస్తులునానయి. గత ఏఆది కంపెనీ రెండువేలకోట్లకుపైగా ప్రీమియం వసూలుచేసిందని మార్కెటింగ్‌ డైరెక్టర్‌ వివరించారు. మొత్తం 50వేల మందికిపైగా సలహాదారులున్నారు. దేశవ్యాప్తంగా 200కుపైగా కంపెనీ కార్యా లయాలతో పనిచేస్తున్నట్లు ఆయన వివరించారు. కంపెనీ గ్రూప్‌ బీమాలను కూడా ఆఫర్‌చేస్తోంది.